Huisgenoot Tempo Toekennings 2011 | Maroela Media
Heinz Winckler en sy vrou Alette. Foto: Yolanda van der Stoep
Bobby van Jaarsveld en sy vrou Annatjie. Foto: Yolanda van der Stoep
Juanita du Plessis was een van die aand se groot wenners. Foto: Yolanda van der Stoep
Juanita du Plessis, Jay van Eden-faam, die Heuwels Fantasties en MoniQue was die groot wenners by vanjaar se Huisgenoot Tempo toekennings wat op Dinsdag 19 Julie Emperors palace uitgedeel is. Hulle het almal twee pryse elk ontvang. Juanita, Jan Blohm, Die Penkoppe Boereorkes en Carike Keuzenkamp het hulle kategorieë waarin hulle verlede jaar gewen het suksesvol verdedig. Juanita is weer as Gewildste Vroulike Kunstenaar aangewys – 'n titel wat sy sedert die Tempo toekennings se begin in 2005 hou. Meer as 108 duisend stemme is vanjaar deur die publiek uitgebring, amper 50 duisend meer as verlede jaar. Bobby van Jaarsveld en sy suster Karlien het ook albei met 'n prys weggestap. Bobby is as die Gewildste Manlike Kunstenaar aangewys terwyl Karlien as Gewildste Nuweling bekroon is.
Die Huisgenoot-Tempo-wenners vir 2011:
Die top-10 liedjies in die Huisgenoot-Liedjieksryfkompetisie is ook tydens die toekenningsaand uitgevoer. Meer as 1500 inkrywings is vanaar ontvang. Emil Struwig het met die louere weggestap vir sy liedjie 1001 Soene wat deur Heinz Winckler gesing word. Hy het 30 duisend rand hiervoor ontvang sowel as 'n verdere 5 duisend rand nadat sy liedjie ook as gunsteling deur die publiek gekies is.
Die Huisgenoot-Liedjieskryfkompetisiewenners vir 2011:
Eerste plek – Emil Struwig: 1001 Soene (gesing deur Heinz Winckler)
Tweede plek – Michaela Oosthuizen: Keuses (gesing deur Juanita du Plessis)
Derde plek – Chris Evert Strauss: Spore in die Lug (gesing deur Gerhard Steyn)
Wenner van die liriek-afdeling: Lia Smit: Vier Klippe (gesing deur Manie Jackson, getoonset deur Niel Schoombee)